Chlorid dusitý

Chlorid dusitý (NCl3, iné názvy: trichlóramín, trichlórnitrid, chlorodusík) je anorganická zlúčenina. Táto žltá, olejovitá, štipľavo páchnuca kvapalina je najrozšírenejším vedľajším produktom reakcií medzi derivátmi amoniaku a chlórom (napríklad v plaveckých bazénoch pri reakcii moču plavcov s chlórom, ktorý sa do vody pridáva kvôli dezinfekcii).

V čistej forme je chlorid dusitý vysoko reaktívny. V malých množstvách môže vznikať pri dezinfekcii pitnej vody monochlóramínom, vyššie hladiny môžu dráždiť sliznice.National Institute for Occupational Safety and Health. (2008, August). NIOSH eNews , 6 (4). Retrieved August 27, 2008, from http://www.cdc.gov/niosh/enews/enewsV6N4.html Chlorid dusitý vyrábaný pod obchodnou značkou Agen sa používal na bielenie a dozrievanie múky. Má rovnaký účinok ako slzný plyn, ale nikdy nebol na tento účel používaný.George Clifford White: The handbook of chlorination and alternative disinfectants. 4th Edition, Wiley, 1999, ISBN 978-0-471-29207-4, p 322

 Príprava a štruktúra 
Zlúčenina sa pripravuje pôsobením chlóru na amónne soli, ako napríklad dusičnan amónny:
4 NH3 + 3 Cl2 → NCl3 + 3 NH4Cl

Medziprodukty v tejto konverzii sú chlóramín a dichlóramín (NH2Cl, resp. NHCl2).

Podobne ako amoniak, aj chlorid dusitý má pyramídovú molekulu.

 Reakcia 
Oxidačné číslo dusíka v chloride dusitom sa často uvažuje ako +3, atómy chlóru potom majú oxidačné číslo −1. Väčšina reaktívnych vlastností je s týmto popisom konzistentné.

Chlorid dusitý sa v horúcej vode hydrolyzuje na amoniak a kyselinu chlórnu:
NCl3 + 3 H2O → NH3 + 3 HClO

 Bezpečnosť 
Chlorid dusitý je nebezpečná výbušnina. Je citlivý na svetlo, teplo a prítomnosť organických zlúčenín. Pierre Louis Dulong ho prvýkrát pripravil v roku 1812, pri dvoch explóziách prišiel o dva prsty a oko. Následkom výbuchu chloridu dusitého bol dočasne oslepený Sir Humphry Davy, ktorý preto zamestnal ako svojho spolupracovníka Michaela Faradaya. Belgickí vedci ohlásili možné spojenie medzi chloridom dusitým a vzostupom počtu prípadov astmy u detí, čo nazvali hypotézou bazénového chlóru. Bernard A, Carbonnelle S, de Burbure C, Michel O, Nickmilder M. Chlorinated pool Attendance, Atop, and the risk of asthma during childhood. Environmental Health Perspectives , 2006, roč.114, čís. 10, s 1567-1573. Dostupné online. DOI:10.1289/ehp.8461. PMID 17035144

 Podobné látky 
 Bromid dusitý
 Fluorid dusitý
 Jodid dusitý
 Chlorid arzenitý
 Chlorid fosforitý
 Monochlóramín
 Dichlóramín
 Oxychlorid dusný

 Referencie 

 Literatúra 
 Janderu, J. (1976). Adv. Inorg. Chem. Radiochem. 19:2.





 Zdroj 

 Externé odkazy 
 OSHA - Nitrogen trichloride

Kategória:Zlúčeniny dusíka
Dusitý
Dusitý
Kategória:Výbušniny